พริกขี้หนูสีรุ้ง - วิกิพีเดีย

# พริกขี้หนูสีรุ้ง

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

พริกขี้หนูสีรุ้ง

ชื่อไทย | พริกขี้หนูสีรุ้ง
ชื่อญี่ปุ่น | 虹色とうがらし (Niji-iro Tongarashi)
ชื่ออังกฤษ |
ผู้แต่ง | มิซึรุ อาดาจิ
แนวการ์ตูน | ผจญภัย
เว็บไซต์ |

ลิขสิทธิ์
ลิขสิทธิ์ในญี่ปุ่น | โชกาคุคัน
ลิขสิทธิ์ในไทย | วิบูลย์กิจ
จำนวนเล่ม | 11

ส่วนหนึ่งของ สารานุกรมการ์ตูน

พริกขี้หนูสีรุ้งเป็นการ์ตูนญี่ปุ่นเขียนและแต่งโดย มิซึรุ อาดาจิ ในปี พ.ศ. 2533 - พ.ศ. 2535 เรื่องราวของพี่น้องวัยไล่เลี่ยกันจำนวน 7 คน ที่มีพ่อคนเดียวกัน ได้รับการตีพิมพ์ออกเป็นจำนวน 11 เล่ม

## [แก้] เนื้อเรื่อง

เนื้อเรื่องเล่าถึงเหตุการณ์ในสถานที่ซึ่งคล้ายคลึงกับโลกในอดีต แต่ไม่ใช่โลกของเรา เด็กหนุ่มชื่อ สิจิมิ ผู้ซึ่งมารดาเพิ่งจากไป เขาถูกส่งตัวไปอาศัยอยู่กับพี่น้องต่างมารดาในอีกเมืองหนึ่ง เขาประหลาดใจมากที่ได้รับรู้ว่าพวกเขาทั้งหมดต่างมีแม่คนละคน แต่มีพ่อคนเดียวกัน โดยที่พวกเขาไม่เคยเห็นหน้าและรู้จักชื่อของผู้เป็นพ่อเลย ทั้งหมดอาศัยอยู่ในแถบบชนบท ทั้งที่พ่อของพวกเขามีฐานะร่ำรวยมากๆ แต่ละคนมีความแตกต่างกันออกไป สิจิมิเหมือนกับสมาชิกของครอบครัวคนอื่นๆ ตรงที่เก่งในด้านนินจัตสึ เพราะเขาเกิดในตระกูลนินจา ด้วยความที่แคเรคเตอร์ของแต่ละคนแตกต่างกันมาก บางครั้ง การทะเลาะวิวาทก็เป็นเรื่องที่ยากจะเลี่ยง หลังจากสิจิมิมาถึงได้ไม่นาน เหล่าพี่น้องตัดสินใจที่จะเดินทางไปเคารพศพยังสุสานของมารดา ในขณะเดินทาง พวกเขาได้พบกับอันตรายต่างๆ มากมาย

## [แก้] การดำเนินเรื่อง

พริกขี้หนูสีรุ้งดำเนินเรื่องด้วยภาพและถ้อยคำที่น้อย การดำเนินเรื่องค่อนข้างช้าซึ่งเป็นลักษณะเฉพาะของงานของ มิซึรุ อาดาจิ เนื้อเรื่องต่างๆ มีความหลากหลาย แต่ก็บ่งบอกถึงวัฒนธรรมของญี่ปุ่นมากมายในอดีต แม้ผู้เขียนจะยืนยันว่าไม่ใช่สถานที่ใดๆ บนโลกก็ตาม

## [แก้] ความหมายของคำ

ชื่อต่างๆ ของตัวละคร เป็นการเล่นคำในภาษาญี่ปุ่น ทุกคำจะมีความหมายเป็นเครื่องเทศทั้งหมด โตการาชิ (Tōgarashi) เป็นเครื่องปรุงของญี่ปุ่นที่ทำจากพริกป่น ชิจิมิ (Shichimi) (ซึ่งเขียนในแบบโรมันเป็น สิจิมิ - Sichimi) ก็เป็นโตการาชิอีกชนิดหนึ่งเช่นกัน ส่วนคำว่า "นิจิ อิโระ" (Niji iro) มีความหมายว่า "สีรุ้ง"

## [แก้] ตัวละครหลัก

1. โกมะ (พี่ชายใหญ่) อายุ 22 ปี
2. อาซาจิโร่ (พี่สอง) อายุ 20 ปี
3. หลวงพี่เคชิ (พี่สาม) อายุ 18 ปี
4. ชิจิมิ (น้องสี่) อายุ 15 ปี
5. นาทาเนะ (หญิงใหญ่) อายุ 13 ปี
6. จิมบิ (น้องห้า) อายุ 10 ปี
7. ซันโช (น้องหก) อายุ 3 ปี

## [แก้] ตัวละครอื่นๆ

1. ฮิโกะโระกุ เจ้าของบ้านคาราคุริ นางายะ
2. คาโย่จัง
3. โชกุนอากิมิสึ
4. เจ้าหญิงโคโตะ

| พริกขี้หนูสีรุ้ง เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ พริกขี้หนูสีรุ้ง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9E/%E0%B8%A3/%E0%B8%B4/%E0%B8%9E%E0%B8%A3%E0%B8%B4%E0%B8%81%E0%B8%82%E0%B8%B5%E0%B9%89%E0%B8%AB%E0%B8%99%E0%B8%B9%E0%B8%AA%E0%B8%B5%E0%B8%A3%E0%B8%B8%E0%B9%89%E0%B8%87.html".

หมวดหมู่: การ์ตูนญี่ปุ่น | การ์ตูนญี่ปุ่นแนวโชเน็น | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- Bahasa Indonesia
- 日本語